باشباخان بین علی ییل‌دیریم،2018 "ده 170 میلیار دو‌لار ایخراجات هدفینی توتدورمانی هدفله‌دیکلرینی سؤیله‌دی.
سون 15 ایلده، ایخراجاتدا ان یاخشی ایکینجی ایلین بو ایل توتدوغونو وورغولایان ییلدیریم، "157 میلیارد دو‌لار ایخراج آشا‌راق بیر رکوردا ایمضا آتدیق. 2018ده 170 میلیارد هدف قویدوق، اینشا الله او هدفی ده ساخلایاجاغیق". ایفاده‌سینی ایستیفاده ائتدی
آک پارتی باش کاتیبی و باشباخان بینا‌لی ییلدیریم، کیرشهیرده پارتی‌سی‌نین 6نجی نورمال اوستان کونگره‌سینده، امک‌لری نتیجه‌سینده اؤلکه‌نین 3 دفعه آرتدیغینی بیلدیریب.
ییلدیریم، آدامباشینا دوشن میلی گلیرین 3 مین دو‌لاردان 11 مین دو‌لارا یوکسلدیگینی سؤیله‌دی.
باش ناظیر ییل‌دیریم، سؤزلرینی بئله داوام ائتدیردی:
"بؤلگه‌میزدکی اؤلکه‌لرین راحت‌لیغینی پوزدوق‌لاری چاتمیر کیمی منطقه‌ده یئنی موناقیشه ساحه‌لری یاراتماغا چالیشیرلار. کؤنول مکانیمیزین هئچ بیر یئرینده اود دوشسون ایستمیریک. اگر بئله بیر اود دوشسون بو بیزیم اورییمیزه دوشموش اولار. تأسف کی، اراضیمیزه گؤز دیکمیش آرد نیت‌لی اولان‌لار وار. بون‌لارین فرقیندییک. قارداش ایران خالقی‌نین بو اویون‌لارا قارشی آییق-ساییق اولماسینی خصوصیله ایستییریک. بیزیم اوچون ایرانین ثابت‌لیگی، امین-آمان‌لیغی اهمیت‌لی‌دیر. ایرانین راحت‌لیغینی پوزماق اوچون خاریج‌دن موداخیله ائدیلمه‌سینی اصلا خوش گؤرموروک، قبول ائتمریک. او اوزدن بیر آن اوّل قونشوموزون ثابت‌لیگینه و امین-آمان‌لیغینا قاییتماسینی گؤزلییریک. تورکیه، اؤز حقوقونو قورودوغو کیمی دوست و قونشولاری‌نین حقوقونو دا قوروماغا جهد ائدن بیر اؤلکه‌دیر. "
